b'\n_START_ARTICLE_\nPunat\xc3\xa4pl\xc3\xa4vesilisko\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nAikuisen yksil\xc3\xb6n pituus on 6-11 cm. Nuoruusvaiheessa ihon v\xc3\xa4ri on oranssi. Aikuisen ihon v\xc3\xa4ri on sel\xc3\xa4ss\xc3\xa4 oliivinruskea ja vatsapuolella keltainen. Ihossa on mustia t\xc3\xa4pli\xc3\xa4 ja punaisia t\xc3\xa4pli\xc3\xa4.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nPunat\xc3\xa4pl\xc3\xa4vesiliskoa tavataan Pohjois-Amerikan it\xc3\xa4osassa. Sit\xc3\xa4 esiintyy j\xc3\xa4rviss\xc3\xa4, lammissa, puroissa ja mets\xc3\xa4isill\xc3\xa4 soilla.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nParittelutapoja on useita. Naaras munii munat yksitellen lehdille. Munien m\xc3\xa4\xc3\xa4r\xc3\xa4 on 25-350. Punat\xc3\xa4pl\xc3\xa4vesiliskolla on kolme kehitysvaihetta. Ensin se on toukka, joka el\xc3\xa4\xc3\xa4 vedess\xc3\xa4. Sitten sill\xc3\xa4 on nuoruusvaihe, jolloin se el\xc3\xa4\xc3\xa4 maalla. Lopuksi siit\xc3\xa4 tulee vedess\xc3\xa4 el\xc3\xa4v\xc3\xa4 aikuinen.\n_START_SECTION_\nRavinto\n_START_PARAGRAPH_\nPunat\xc3\xa4pl\xc3\xa4vesilisko sy\xc3\xb6 pieni\xc3\xa4 selk\xc3\xa4rangattomia.'